CELEX: 62011TN0556
Language: mt
Date: 2011-10-21 00:00:00
Title: Kawża T-556/11: Rikors ippreżentat fil- 21 ta’ Ottubru 2011 — European Dynamics Luxembourg et vs UASI

7.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/21
            
         Rikors ippreżentat fil-21 ta’ Ottubru 2011 — European Dynamics Luxembourg et vs UASI
   (Kawża T-556/11)
   2012/C 6/39
   Lingwa tal-kawża: l-Ingliż
   
      Partijiet
   
   
      Rikorrenti: European Dynamics Luxembourg SA (Ettelbrück, il-Lussemburgu); European Dynamics Belgium SA (Brussell, il-Belġju); u Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: N. Korogiannakis u M. Dermitzakis, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   Ir-rikorrenti jitlobu lill-Qorti Ġenerali jogħġobha:
   
               —
            
            
               tannulla d-deċiżjoni tal-Uffiċċju għall-Armonizzazzjoni fis-Suq Intern (Trade marks u Disinni) (UASI) li tiċħad l-offerta tar-rikorrenti sottomessa fil-kuntest tal-proċedura ta’ sejħa għal offerti AO/029/10 (E-Alicante: żvilupp ta’ softwer u servizzi ta’ manutenzjoni) (1), ikkomunikata bl-ittra tal-11.08.2011, u d-deċiżjonijiet kollha relatati tal-UASI inklużi dawk li jagħtu l-kuntratt rispettiv lill-offerenti kklassifikati l-ewwel, it-tieni u t-tielet; u
            
         
               —
            
            
               tikkundanna lill-UASI għad-danni sostnuti mir-rikorrenti fil-kuntest tal-proċedura inkwistjoni li jammontaw għal EUR 67 500 000; u
            
         
               —
            
            
               tikkundanna lill-UASI għad-danni sostnuti mir-rikorrenti minħabba fit-telf ta’ opportunità u d-danni għar-reputazzjoni u għall-kredibbiltà tagħha li jammontaw għal EUR 6 750 000; u
            
         
               —
            
            
               tikkundanna lill-UASI għall-ispejjeż legali tar-rikorrenti u spejjeż oħra sostnuti relatati ma’ din ir-rikors, anki jekk dan ir-rikors jiġi miċħud.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv ibbażat fuq
               
                           —
                        
                        
                           Nuqqas ta’ konformità tal-Uffiċċju għall-Armonizzazzjoni fis-Suq Intern (Trade marks u Disinni) mad-dispożizzjonijiet tal-Artikolu 100(2) tar-Regolament Finanzjarju; billi:
                           
                                       (a)
                                    
                                    
                                       naqas milli jagħti raġunijiet;
                                    
                                 
                                       (b)
                                    
                                    
                                       naqas milli jiżvela l-merti tal-offerenti magħżula.
                                    
                                 
                     
         
               (2)
            
            
               It-tieni motiv ibbażat fuq
               
                           —
                        
                        
                           Żbalji manifesti ta’ evalwazzjoni; użu ta’ kriterji ġodda għall-għoti, kuntrarji għall-ispeċifikazzjoni tal-offerta; użu ta’ kriterji li ma kinux iċċarati fis-sessjoni ta’ mistoqsijiet u tweġibiet; nuqqas ta’ motivazzjoni; kummenti vagi u mhux issostanzjati mogħtija mill-UASI; użu ta’ formula finanzjarja żbaljata, li ppermettiet distorsjonijiet; u modifikazzjoni tal-portata u tal-għan tal-kuntratt.
                        
                     
         
               (3)
            
            
               It-tielet motiv ibbażat fuq
               
                           —
                        
                        
                           Trattament diskriminatorju tal-offerenti u nuqqas ta’ konformità mal-kriterji ta’ esklużjoni tal-offerenti magħżula; ksur tal-Artikoli 93(1)(f), 94 u 96 tar-Regolament Finanzjarju; tal-Artikoli 133a u 134b tar-Regoli ta’ Implementazzjoni u tal-prinċipju ta’ amministrazzjoni tajba, billi:
                           
                                       (a)
                                    
                                    
                                       membri tal-konsorzju magħżul huma suġġetti għal kunflitt ta’ interessi;
                                    
                                 
                                       (b)
                                    
                                    
                                       membru tal-konsorzju magħżul huwa involut fi frodi, korruzzjoni u tixħim.
                                    
                                 
                     
         
      (1)  ĠU 2011/S 10-013995.